Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Országgyûlés elfogadta a társasházakról szóló 2003. évi CXXXIII. törvényt (továbbiakban: Tht.) és a lakásszövetkezetekrõl szóló 2004. évi CXV. törvényt (továbbiakban: Lszt.). Ugyanakkor sem a lakásszövetkezetekre, sem a társasházakra vonatkozó szabályozás nem járja át kellõ körültekintéssel a személyes adatok kezelésére vonatkozó szabályokat, így
Paragraph Index: 172

43. §-ban meghatározott személyes adatok kezelését teszi lehetõvé a tulajdonosok, bérlõk nyilvántartása céljából. Mindezek alapján megállapítható volt, hogy a szövetkezet beléptetési rendszerének mûködtetéséhez – azokat kivéve, akik ehhez kifejezetten hozzájárultak – nincs megfelelõ jogalap, és a szövetkezet adatkezelése jogellenes. (532/A/2006) A társasházakkal, illetõleg a lakásszövetkezetekkel kapcsolatos beadványok egy részében az érintettek arról kértek tájékoztatást, hogy mely felhatalmazás alapján, illetõleg mely cél elérése érdekében lehet a lakókról lakónyilvántartást vezetni. A Tht. 22. §-a alapján a szervezeti-mûködési szabályzat elõírhatja, hogy a tulajdonostárs köteles a közös képviselõnek vagy az intézõbizottság elnökének bejelenteni egyes adatokat (többek között az ingatlan-nyilvántartás nyilvános adatait), melyekrõl a közös képviselõ vagy az intézõbizottság elnöke nyilvántartást vezethet; a törvény a kezelhetõ adatkört és az adatszolgáltatás szabályait is pontosan meghatározza. Vagyis a szervezeti és mûködési szabályzat a jogszabállyal összhangban rendelkezhet lakónyilvántartás vezetésérõl, de az adatkör nem haladhatja meg a törvényben meghatározottakat. Így például a tulajdonostársaktól nem igényelhetõ születési helyük, ideiglenes lakcímük, munkahelyük, adóazonosító jelük, taj-számuk, telefonszámuk. (174/A/2006, 604/A/2006, 708/K/2006, 1358/A/2006, 1441/A/2006) Nem egy olyan beadvány érkezett, melyben a panaszok alapja az volt, hogy a társasházban lakóknak joguk van-e megismerni az egyedi vízórával rendelkezõ lakók fogyasztására vonatkozó külön adatokat. A társasház összes fogyasztása megismerhetõ, azonban az megtudható-e, hogy adott hónapban ki, milyen mennyiséget fogyasztott és ezért mennyit fizetett? Van-e erre törvényi felhatalmazás, illetve alátámaszthatja-e ezt bármilyen jogszerû cél? Az adatvédelmi törvény alapján megállapítható, hogy a közüzemi szolgáltatás igénybevételekor a lakók vízfogyasztásának mennyisége, illetve a fogyasztásért fizetendõ összeg nagysága személyes adatnak minõsül, amely az érintett hozzájárulása hiányában törvény felhatalmazása alapján kezelhetõ. A Tht. erre vonatkozó felhatalmazást nem ad, ugyanakkor elõírja, hogy a szervezeti-mûködési szabályzatnak tartalmaznia kell a tulajdonostárs külön tulajdonának használatára, hasznosítására, a külön tulajdonon belül nem mérhetõ közüzemi és más szolgáltatások díjának elszámolására és megfizetésére vonatkozó szabályokat. A fentiek alapján elmondható, hogy a társasház szervezeti-mûködési szabályzatában kell meghatározni azokat a mérési és elszámolási szabályokat, melyek alapján az egyes lakásokra jutó vízfogyasztási költségeket meg lehet állapítani. Az egyéni fogyasztást a társasház teljes vízfelhasználásának értékébõl különbözõ arányszámokkal lehet kiszámolni, ami függhet az egyes lakásokban lakók számától, és/vagy a lakás alapterületétõl. Mivel a társasház egészére jutó vízfelhasználási mennyiség, az egyes külön tulajdonú lakások területe, valamint az arányszámok minden tulajdonostárs számára megismerhetõek, ezért elvileg kiszámítható az egyes tulajdonosok által felhasznált víz és az ezért fizetendõ összeg. Azonban a tényleges értékek ettõl eltérhetnek, és ezek az értékek olyan személyes adatnak minõsülnek, melyek csak az érintett hozzájárulásával ismerhetõek meg. Összefoglalva megállapítható, hogy törvény nem ad lehetõséget arra, hogy akár a közös képviselõ, akár valamelyik tulajdonostárs hozzáférjen az egyéni (tényleges) vízfogyasztásra vonatkozó adatokhoz. Továbbá akkor sincs lehetõség az egyes lakásokban felszerelt mérõórák leolvasására, ha a társasház szervezeti és mûködési szabályzata vagy határozata rendelkezik róla, mivel ezek elfogadásához csak egyszerû szavazattöbbség szükséges, és így az ellenzõktõl nem kényszeríthetõ ki, hogy beengedjék a leolvasót a lakásba. (1512/A/2006) Egyházak Az elmúlt évek beszámolói közül eddig mindössze kétszer – 1997-ben és 1998-ban – foglalkoztunk külön alfejezetben az egyházak adatkezeléseivel, meglehetõsen rövid terjedelemben. 2006-ban azonban több olyan beadvány érkezett, amely azt mutatta, hogy az egyházak mint adatkezelõk esetében is felmerülnek olyan vitás kérdések, melyek igénylik a biztos közremûködését. Fontos kiemelni, hogy az ügyek nagy része nem panaszügyeken alapult, elsõsorban egyházi vezetõk, tisztségviselõk fordulnak a biztoshoz állásfoglalást kérve. Ezzel kapcsolatban érdemes megjegyezni, hogy 2005-ben, a Szcientológia Egyház adatkezelésének vizsgálata során többen vitatták annak lehetõségét, hogy az adatvédelmi biztos vagy más állami szerv vizsgálhassa az egyházak tevékenységét. Az ilyen jellegû ügyek kapcsán a biztos mindig szem elõtt tartotta azt, hogy hazánkban a vallás szabadsága alkotmányos alapjog, amely magában foglalja az egyházak szabad mûködését is. Az alkotmányos alapjogoknak ugyanakkor egymásra tekintettel kell érvényesülniük, így a személyes adatok védelméhez való jogot az egyházak adatkezelései tekintetében is biztosítani szükséges; az adatvédelmi biztosnak pedig jogában áll bármilyen adatkezelést megvizsgálnia, sõt, állampolgári beadvány esetén ez kötelessége. A vizsgálatok egyikének sem lehetett és nem is volt tárgya az egyházak hitéleti tevékenysége, és nem érintették az egyház önmeghatározását, küldetésével kapcsolatos kérdéseket. Ez az elv megjelenik az adatvédelmi törvényben is, amely szerint nem kell bejelenteni az adatvédelmi nyilvántartásba azt az adatkezelést, amely egyház, vallásfelekezet belsõ szabályai szerint történik – ebbe a körbe tartoznak elsõsor- 2007/67/II. szám ban a hitéleti tevékenységgel összefüggõ nyilvántartások. Minden olyan adatkezelés azonban, amely más törvényen, esetleg speciális jogviszonyon alapul, nem mentes a bejelentési kötelezettség alól. Több konzultációs kérdés érkezett az adatvédelmi biztoshoz az adományok, közcélú adományok utáni kedvezmény igénybevételére jogosító igazolások kapcsán. Az igazolás kiadásának szabályait az Szja tv. tartalmazza, amely meghatározza annak tartalmát, felhasználásának módját is. Az igazolásokhoz kapcsolódó adatkezelés így nem az egyház belsõ szabályain, hanem az Szja tv.-n alapul, vagyis azt be kell jelenteni az adatvédelmi nyilvántartásba. (81/N/2006) Több beadvány érintette az egyházak kezelésében lévõ, levéltári anyagnak minõsülõ dokumentumok, nyilvántartások kezelését. Ebben a körben elsõsorban a különbözõ egyházi anyakönyvek (melyek a születéssel, kereszteléssel, házasságkötéssel, elhalálozással stb. kapcsolatos adatokat tartalmazzák) kezelése, illetve az egyes adatok törlésére vonatkozó kötelezettség kérdéses. Egy konzultációs ügy kapcsán az adatvédelmi biztos leszögezte: levéltári anyag nem csak levéltár birtokában lehet. Az Ltv. alapján az a nem közfeladatot ellátó szerv, amely a tulajdonában vagy birtokában lévõ maradandó értékû iratainak tartós meg- õrzése céljából levéltárat létesít, vagy tart fenn, és vállalja a törvényben foglalt követelmények teljesítését, a kultúráért felelõs miniszternél kezdeményezheti magánlevéltárának nyilvános magánlevéltárként történõ bejegyzését. A nyilvános magánlevéltárként történõ bejegyzést a miniszter engedélyezi. Ha valamely egyház vagy egyházi jogi személy a törvényben elõírt követelményeket nem teljesíti, iratanyaga nem minõsül nyilvános magánlevéltárnak. Az egyes iratok ugyanakkor ettõl függetlenül tekinthetõk maradandó értékû iratnak, amelyek õrzésére vonatkoznak az Ltv. szabályai. Az egyházi anyakönyvek – tekintettel azok tudományos jelentõségére – esetében mindenképpen indokolt a kiemelt védelem, ezen belül az is, hogy elhelyezésük, védelmük, kutatásuk az Ltv. hatálya alá tartozzon. Ennek érdekében az egyházaknak, egyházi jogi személyeknek célszerû kezdeményezni nyilvános magánlevéltár létesítését. Ennek kapcsán fontos hangsúlyozni, hogy az iratok nem kerülnek ki az egyház birtokából, tulajdonából. (1532/K/2006) A levéltári anyagok esetében máshogy alakulnak a személyes adatok kezelésére vonatkozó kötelezettségek is. Az Avtv. meghatározza azokat az eseteket, amikor az adatkezelõ az adatokat törölni köteles (pl. az érintett azt kéri, vagy az adatkezelés célja megszûnt). A törlési kötelezettség ugyanakkor – a jogellenes adatkezelés kivételével – nem vonatkozik arra a személyes adatra, amelynek adathordozóját levéltári õrizetbe kell adni. Így a levéltári anyagnak minõsülõ egyházi anyakönyvek esetében az érintett nem kérheti adatai törlését. (1208A/2006) A fentiek kapcsán hangsúlyozni kell, hogy a maradandó értékûnek nem tekinthetõ és levéltári õrizetbe nem kerülõ dokumentumban a törlési kötelezettség továbbra is fennáll; ugyanez a helyzet akkor is, ha az adatkezelés jogellenes. Ennek lehetséges esete az, ha az egyház tagjaitól más személyekre vonatkozóan az érintettek hozzájárulása nélkül gyûjt adatokat, vagy tagjaira vonatkozóan azok tudta nélkül kezel személyes adatokat. (1145/K/2006) Egy állampolgár a Magyarországi Evangélikus Egyház Országos Közgyûlése által létrehozott Tényfeltáró Bizottság adatkezelésével kapcsolatban kérte a biztos állásfoglalását. A Tényfeltáró Bizottság az egyház múltjának feltárását célzó levéltári kutatás eredményérõl tájékoztatni kívánta a közvéleményt.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes